Logo, company name

Description automatically generated

# Ο ΚΟΑ για την έναρξη της νέας αθλητικής περιόδου

Με την ευκαιρία της έναρξης της αθλητικής περιόδου 2019 – 2020, το Διοικητικό  Συμβούλιο του Κυπριακού Οργανισμού Αθλητισμού απευθύνει αθλητικό χαιρετισμό προς τους αθλητές, παράγοντες, φιλάθλους και γενικά σε όλους τους εμπλεκόμενους φορείς και τους καλεί όπως κατά τη διεξαγωγή των πρωταθλημάτων, τηρήσουν το ΤΙΜΙΟ ΠΑΙΓΝΙΔΙ με σκοπό την ανάδειξη της αυθεντικής μορφής του αθλητισμού.

Αναμένουμε ότι τόσο οι αθλητές, όσο και οι προπονητές και παράγοντες και κατ’ επέκταση τα Σωματεία και οι Ομοσπονδίες, μαζί με τους άλλους φορείς, όπως διαιτητές και παρατηρητές, αναλογισθούν τις ευθύνες που έχουν έναντι των φιλάθλων, της κοινωνίας και του αθλήματος γενικότερα, έτσι ώστε όλοι μαζί να χαρούμε ανταγωνιστικούς αγώνες, μακριά από αντιπαραθέσεις, αμφισβητήσεις και πράξεις βίας.

Ο ΚΟΑ θα συνεχίσει να είναι θεματοφύλακας του τίμιου παιγνιδιού και της αθλητικής δεοντολογίας.